Laba diena,

Viešojo pirkimo komisija vykdo atvirą (supaprastintą) konkursą „Socialinių išmokų mokėjimo ir pristatymo į namus paslaugos“ ir gavo paklausimų: 
1. Prašome pratęsti pasiūlymo pateikimo terminą iki rugsėjo 24 d., kadangi mums reikalingas papildomas laikas galutiniam tarifo patvirtinimui Vadovų tarybos posėdyje. 
2. Prašome pateikti vidutinį išmokos gavėjų skaičių per mėnesį bei planuojamą vidutinį išmokos dydį, kadangi remiantis šia informacija skaičiuojama išmokų pristatymo paslaugos kaina.
3. Dėl susitarimo dėl asmens duomenų tvarkymo: pažymi, kad esamam pirkimui yra privaloma sudaryti susitarimą dėl asmens duomenų tvarkymo. Atsižvelgiant į tai, prašo prie pirkimo dokumentų pridėti pateiktą susitarimo dėl asmens duomenų tvarkymo šabloną, kuris yra sukurtas būtent šiai paslaugai ir geriausiai atitinka jai keliamus reikalavimus, rinkos aktualijas bei susiformavusią teismų ir priežiūros institucijų praktiką asmens duomenų apsaugos reikalavimų taikyme teikiant tokias paslaugas, be kita ko yra nuolat naudojamas ir sėkmingai įgyvendinamas praktikoje ilgalaikėje perspektyvoje. 
4. prašo atkreipti dėmesį į tai, kad išmokos mokamos iki 25 mėnesio dienos, todėl riboti išmokos atsiėmimą iki 5 darbo dienų gali būti nepatogu išmokų gavėjams. Atsižvelgiant į tai, siūlome atsisakyti atitinkamos 7-ojo Techninės specifikacijos punkto nuostatos ir jį išdėstyti taip: “7. Išmokos išmokamos ir pristatomos gavėjams pagal elektroniniuose mokėjimo duomenyse numatytas arba vėlesnes (ne daugiau kaip 5 darbo dienas) mokėjimo dienas.”
5. Atsižvelgiant į išmokų gavėjų padėtis, siūlome atsisakyti nuostatos, pagal kurią gavėjas, pasirašydamas išmokos išmokėjimo kvitą, papildomai turi nurodyti savo vardą ir pavardę, išmokos gavimo datą. Gavėjo tapatybė yra nustatoma pagal pateiktą asmens tapatybę patvirtinantį dokumentą, todėl pakartotinis vardo ir pavardės nurodymas nėra būtinas. Prašome Techninės specifikacijos 13 punktą išdėstyti taip: “13. Išmokos mokamos gavėjui pateikus asmens tapatybę patvirtinantį dokumentą ir pasirašius išmokos išmokėjimo kvite. Išmoką išmokantis Paslaugų teikėjo darbuotojas pasirašo išmokos išmokėjimo kvite, nurodydamas savo pareigas, vardą, pavardę.”

Atsakymai tiekėjams:
1. Atsižvelgiant į tiekėjo prašymą, pratęsti pasiūlymų pateikimo terminą iki 2026 m. rugsėjo 24 d. 09.00 val.
[bookmark: _GoBack]Dėl šio pakeitimo bus paskelbtas skelbimas, susijęs su pakeitimu ar papildoma informacija.
2. Numatomas vidutinis išmokų gavėjų skaičius – 508 asmenys per mėnesį, o vidutinė asmeniui išmokama suma – 276 Eur/mėn.
3. Atviro (supaprastinto) konkurso Specialiųjų sąlygų 2 priede „Techninė specifikacija“ yra pridėtas „Susitarimas dėl asmens duomenų tvarkymo“ atitinka pateiktą šabloną, todėl nėra pagrindo jį keisti.
4. Atviro (supaprastinto) konkurso Specialiųjų sąlygų 2 priede Techninė specifikacija 7 punktas išdėstytas taip: “7. Išmokos išmokamos ir pristatomos gavėjams pagal elektroniniuose mokėjimo duomenyse numatytas arba vėlesnes (ne daugiau kaip 5 darbo dienas) mokėjimo dienas.”
Ši formuluotė atitinka siūlomą 7 punkto formuluotę, todėl nėra pagrindo jį keisti.
5. Sutinkame, kad išmokos išmokėjimo kvite gavėjo vardo ir pavardės nurodyti nėra būtina, tačiau išmokos gavimo data yra būtina. Keičiame atviro (supaprastinto) Specialiųjų sąlygų 2 priedo „Techninė specifikacija“ 13 punktą ir išdėstome taip: „13. Išmokos mokamos gavėjui pateikus asmens tapatybę patvirtinantį dokumentą, išmokos gavėjui pasirašant išmokos mokėjimo kvite ir nurodant gavimo datą. Išmoką išmokantis Paslaugų teikėjo darbuotojas pasirašo išmokos išmokėjimo kvite, nurodydamas savo pareigas, vardą, pavardę.“
